**Prilog 4.**

**Pojašnjenje kriterija odabira za natječaj za provedbu intervencije** **1.1.1 Potpora modernizaciji i razvoju primarne poljoprivredne proizvodnje i preradbenih kapaciteta**

Temeljem poglavlja *3.5. Kriteriji odabira projekata* Natječaja za provedbu intervencije 1.1.1 Potpora modernizaciji i razvoju primarne poljoprivredne proizvodnje i preradbenih kapaciteta, sukladno Lokalnoj razvojnoj strategiji LAG-a Mura-Drava za razdoblje 2023.-2027. godine, pojašnjavaju se Kriteriji odabira koji se primjenjuju na sve prijave projekata na predmetni Natječaj.

Korisniku se **ne može dodijeliti veći iznos bodova** u odnosu od onog što je zatraženo u **prijavnom obrascu**.

Projekt mora ostvariti minimalni broj bodova kako bi prošao prag prolaznosti.

**Tablica: Kriteriji odabira**

|  |  |  |  |  |
| --- | --- | --- | --- | --- |
| **KRITERIJI ODABIRA** | | | | |
| **KRITERIJ BR. 1.** Ekonomska veličina poljoprivrednog gospodarstva | | | | |
| 1.1. | 3.000,00 – 10.000,00 EUR | | 4 | |
| 1.2. | 10.000,01 – 15.000,00 EUR | | 3 | |
| 1.3. | 15.000,01 – više EUR | | 2 | |
| **KRITERIJ BR. 2.** Sektor ulaganja | | | | |
| 2.1 | Stočarstvo | | 4 | |
| 2.2. | Voćarstvo I povrtlarstvo | | 3 | |
| 2.3. | Ostalo | | 2 | |
| **KRITERIJ BR. 3.** Ekološka poljoprivredna proizvodnja | | | | |
| 3.1. | Ulaganje je usmjereno na ekološku poljoprivrednu proizvodnju | | 2 | |
| **KRITERIJ BR. 4.** Indeks razvijenosti JLS (sukladno Odluci o razvrstavanju jedinica lokalne i područne (regionalne) samouprave prema stupnju razvijenosti (NN 3/2024)) | | | | |
| 4.1. | | JLS koji spada u I., II. ili III. skupinu | | 3 |
| 4.2. | | JLS koji spada u IV., V. ili VI. skupinu | | 2 |
| 4.3. | | JLS koji spada u VII. ili VIII. skupinu | | 1 |
| **KRITERIJ BR. 5.** JLS koja se sukladno Pravilniku o određivanju područja s prirodnim i ostalim ograničenjima (NN 27/2023) nalazi u skupini područja sa značajnim prirodnim ograničenjima | | | | |
| 5.1. | JLS koja se nalazi u skupini područja sa značajnim prirodnim ograničenjima | | 1 | |
| **KRITERIJ BR. 6.** Stručna sprema korisnika | | | | |
| 6.1. | VSS, VŠS, SSS agronomskog ili veterinarskog smjera | | 2 | |
| MAKSIMALAN BROJ BODOVA: | | | | | 16 |
| PRAG PROLAZNOSTI: | | | | | 7 |

**Kriterij odabira broj 1**

Da bi korisnik ostvario bodove, a koji se odnose na „Ekonomsku veličinu poljoprivrednog gospodarstva“, korisnik ostvaruje bodove sukladno Potvrdi o ekonomskoj veličini poljoprivrednog gospodarstva, koja se sastoji od Kalkulatora – izračun ekonomske veličine poljoprivrednog gospodarstva, Izjave o proizvodnim resursima poljoprivrednog gospodarstva i Izračuna ekonomske veličine poljoprivrednog gospodarstva (EVPG), izdane od Ministarstva poljoprivrede – Uprave za stručnu podršku razvoju poljoprivrede. Potvrda mora biti izdana nakon objave LAG Natječaja, te potpisana od nadležnog službenika.

Korisnik će si dodijeliti odgovarajuće bodove sukladno ekonomskoj veličini poljoprivrednog gospodarstva navedenoj u tablici Kriterija odabira.

**Napomena:** Moguće je ostvariti bodove u samo jednoj od ponuđenih kategorija.

**Kriterij odabira broj 2**

Korisnik ostvaruje bodove sukladno sektoru u koji je usmjereno ulaganje. Da bi se ostvarili bodovi, cjelokupno ulaganje mora biti usmjereno na sektor za koji su zatraženi bodovi.

**Napomena:** Moguće je ostvariti bodove u samo jednoj od ponuđenih kategorija.

**Kriterij odabira broj 3**

Da bi nositelj projekta ostvario bodove po navedenom kriteriju ulaganje mora biti usmjereno na ekološku poljoprivrednu proizvodnju. Nositelj mora dostaviti Rješenje o upisu u Upisnik subjekata u ekološkoj proizvodnji i posljednju Potvrdnicu (certifikat) kontrolnog tijela.

**Kriterij odabira broj 4**

Korisnik će si dodijeliti odgovarajući broj bodova sukladno Odluci o razvrstavanju jedinica lokalne i područne (regionalne) samouprave prema stupnju razvijenosti (NN 3/2024).

|  |  |
| --- | --- |
| I., II. i III. skupina JLS | Legrad, Orehovica |
| IV., V. I VI. skupina JLS | Donji Vidovec, Donja Dubrava, Donji Kraljevec, Goričan, Kotoriba, Sveta Marija |
| VII. I VIII. skupina JLS | Prelog |

**Napomena:** Moguće je ostvariti bodove u samo jednoj od ponuđenih kategorija.

**Kriterij odabira broj 5**

Da bi korisnik ostvario bodove po navedenom kriteriju JLS se mora nalaziti na području koje se sukladno Pravilniku o određivanju područja s prirodnim ili ostalim posebnim ograničenjima (NN 27/2023) nalazi u skupini područja sa značajnim prirodnim ograničenjima.

JLS s područja LAG-a Mura-Drava koje se smatraju pod ZPO područjem su: Donji Vidovec, Goričan, Kotoriba.

**Kriterij odabira broj 6**

U svrhu ostvarivanja bodova po navedenom kriteriju za nositelja projekta prilikom podnošenja prijave projekta potrebno je dostaviti:

* diplomu visokog učilišta, odnosno uvjerenje/potvrdu o odgovarajućem stečenom akademskom i stručnom nazivu i akademskom stupnju odgovarajućeg smjera (agronomskog ili veterinarskog) ili
* svjedodžbu srednje škole odgovarajućeg smjera (agronomskog ili veterinarskog).